stanford-oval/wikipedia huggingface dataset:
Mikko Kuitunen
Sijoitukset

Kuitunen harrastaa sijoittamista. Hän on suuromistajana muun muassa
kuvankäsittelykonsolia kehittävässä Loupedeck-yrityksessä
äänieristettyjä tiloja valmistavassa Frameryssä
käytettyjä ja uusia toimistokalusteita myyvässä Offistoressa
pelialan toimivassa Greener Grassissa
ruokahävikkiä pienentävässä Fiksu Ruoka-yrityksessä
design-kauittimia tuottavassa Acustomissa sekä
sijoitusyhtiö Amor & Laborissa.
Kuitusella on myös henkilökohtainen sijoitusyhtiö Cloudberry Capital. Elokuussa 2019 hän oli pienomistajana noin 30 yrityksessä.
Aiheesta muualla

Mikko Kuitusen profiili LinkedIn:ssä
Never Be Alone

| ”Never Be Alone” David Guetta, Morten ft>  Aloe Blacc |
| --- | --- | --- |

Singlen tiedot
 Äänitetty : 2019
 Julkaistu: 19. heinäkuuta 2019
 Formaatti: digitaalinen lataus, suoratoisto
 Tuottaja(t): David Guetta, Morten, Mike Hawkins, Toby Green
 Tyylilaji: house
 Kesto: 02.58
 Levy-yhtiö: What a Music
David Guettan muut singlet
| ”Thing for You” 2019 | ”Never Be Alone” 2019 | ”Jump” 2019 |
Mortenin muut julkaisut
| ”Baíle de Favela” 2018 | ”Never Be Alone” 2019 | ”Magnolia” 2019 |
Aloe Blaccin muut julkaisut
| ”Snitch” 2019 | ”Never Be Alone” 2019 |   |
Never Be Alone on ranskalaisen DJ-tuottaja David Guettan sekä tanskalaisen DJ-tuottaja Mortenin musiikkikappale, jolla vierailee myös yhdysvaltalainen laulaja-lauluntekijä Aloe Blacc. Sen julkaisi What a Music digitaalisesti ladattavana ja suoratoistettavana singlenä 19. heinäkuuta 2019. Kappaleen ovat sanoittaneet Guetta, Giorgio Tuinfort, Aloe Blacc, Morten Breum, Mike Hawkins ja Toby Green, jotka Blaccia lukuun ottamatta myös tuottivat sen.
"Never Be Alone" oli kaupallisesti huono menestys, sen päästyä singlelistalle ainoastaan Sveitsissä. Tästä huolimatta kappale kuitenkin pääsi Australiassa latauslistalle ja Unkarissa tanssilistalle.
Käännös suomeksi
Mätämunan muistelmat

| Mätämunan muistelmat |
| --- | --- |

Kirjailija:  Seppo Heikinheimo
Kieli:  suomi
Genre:  muistelmateos
Kustantaja:  Otava
Julkaistu:  1997
Ulkoasu:  sidottu
Sivumäärä:  527
ISBN:  951-1-14997-0
Löydä lisää kirjojaKirjallisuuden teemasivulta
Mätämunan muistelmat on Seppo Heikinheimon postuumisti julkaistu muistelmateos vuodelta 1997. Teoksen kustansi Otava. Kustantajan mukaan Heikinheimo oli suunnitellut muistelmia jo pitkään ennen kuin kirjoittaminen alkoi vuonna 1996. Heikinheimo kertoo, että muistelmien ensimmäinen versio katosi levykkeen mukana. Kirjan loppuosa valmistui juuri ennen kuin kirjoittaja teki itsemurhan 26. toukokuuta 1997. Heikinheimo ei muistelmissaan kerro paljonkaan yksityiselämästään eikä perheestään, mutta kirjan lopussa hän paljastaa itsemurhaansa johtaneita syitä.
Kirjan keskeisin aihepiiri on musiikki: säveltäjät, esittäjät, orkesterit ja musiikkiarvostelijat. Muistelmien henkilögalleria on laaja: hakemistossa on 924 nimeä. Oman lukunsa ovat saaneet muiden muassa Erik Tawaststjerna, Seppo Nummi, Martti Talvela ja Dmitri Šostakovitšin muistelmain suomennostyö.
Toimittaja Pekka Seppäsen mukaan Heikinheimon tarinat eivät välttämättä ole luotettavia. Muutamat arvostelijat, kuten professori Kai Laitinen, ovat pitäneet kirjaa hauskana.
Aiheesta muualla

Alkuluku: näyte kirjasta Mätämunan muistelmat. (Arkistoitu – Internet Archive) Helsingin Sanomat.
Karemo, Tuomas: Seppo Heikinheimo ravistelee edelleen tylsää suomalaista muistelmakirjallisuutta. Yle Kulttuuricocktail 15.3.2017.
Lång, Markus: Heikinheimon varjossa. 1997, 2000.
Marttila, Hannu: Kriitikko sanoo viimeisen sanan. Helsingin Sanomat 19.2.2007.
Sarjala, Jukka: Muistoja hullunkurisista perheistä. Agricola 21.11.1997.
Musiikkivuosi 1961

Musiikkivuosi 1961 käsittelee vuoden 1961 tärkeitä musiikkitapahtumia, uutisia ja julkistuksia.
Julkaisuja

The Dave Brubeck Quartet – Time Further Out
John Coltrane – My Favorite Things
Oliver Nelson – The Blues and the Abstract Truth
Kilpailuja

Eurovision laulukilpailu 1961
Nimisjoki

| Nimisjoki |
| --- | --- |
 Jokea seututien 800 sillalta eteläkaakkoon heinäkuussa 2018.
Alkulähde:  Nimisjärvi, Vaala  64°31.14′N, 26°47.29′E
Laskupaikka:  Oulujärvi, Vaala  64°30.62′N, 26°48.04′E
Maat:  Suomi
Pituus:  1,5 km
Alkulähteen korkeus:  123,6 m
Nimisjoki on Oulujoen vesistön Oulujärven alueeseen kuuluva lyhyehkö joki Nimisjärven kylällä Vaalassa. Se alkaa Nimisjärvestä ja laskee Oulujärveen. Joen pituus on 1,5 kilometriä. Nimisjärven ja Oulujärven keskimääräisten vedentasojen ero on 0,9 metriä.
Joki lähtee Nimisjärven kaakkoisnurkasta, jossa järvi sivuaa seututietä 800. Joki virtaa eteläkaakkoon ja laskee Oulujärven Kaarteenperään. Jokivarsi on nykyään asumaton, mutta joen varrella on useita kivikautisia asuinpaikkoja. Joen alajuoksulla on lisäksi lapinpato.
Nimineuvos

Nimineuvos (ven. титулярный советник) oli keisarinajan Venäjällä ja myös Suomen suuriruhtinaskunnassa käytössä ollut yhdeksännen luokan virka-arvo, joka vastasi sotaväen alikapteenin arvoa.
Nikolai Gogolin teosten Päällysviitta ja Hullun päiväkirja päähenkilöt olivat nimineuvoksia.
Musiikkivuosi 1960

Musiikkivuosi 1960 käsittelee vuoden 1960 tärkeitä musiikkitapahtumia, uutisia ja julkistuksia.
Julkaisuja

Miles Davis – Sketches of Spain
Kilpailuja

Eurovision laulukilpailu 1960
Musiikkivuosi 1964

Musiikkivuosi 1964 käsittelee vuoden 1964 tärkeitä musiikkitapahtumia, uutisia ja julkistuksia.
Julkaisuja

The Beatles – Beatles for Sale
The Beatles – A Hard Day’s Night
Serge Gainsbourg – Gainsbourg Percussions
The Kinks – Kinks
Olivier Messiaen – ”Et expecto resurrectionem mortuorum”
Kilpailuja

Eurovision laulukilpailu 1964
Muhammad Nadir Šah

| Muhammad Nadir Šah |
| --- | --- |
 
Afganistanin kuningas
Valtakausi:  15. lokakuuta 1929 – 8. marraskuuta 1933
Edeltäjä:  Habib Allah Kalakani
Seuraaja:  Muhammad Zahir Šah

Syntynyt:  9. huhtikuuta 1883 Dehradun, brittiläinen Intia
Kuollut:  8. marraskuuta 1933 (50 vuotta) Kabul, Afganistan
Puoliso:  Mah Parwar Begum
Lapset:  Muhammad Tahir Muhammad Zahir Šah Tahera   Zuhra Begum Zainab Begum  Sultana Begum  Bilqis Begum
Suku:  Barakzai
Isä:  Mohammad Yusuf Khan
Äiti:  Sharaf Sultana Hukumat Begum
Uskonto:  sunnalaisuus
Muhammad Nadir Šah (9. huhtikuuta 1883 – 8. marraskuuta 1933) oli Afganistanin kuningas vuosina 1929–1933. Nadir nousi hallitsijaksi hänen joukkojensa voitettua entisen hallitsijan kapinalla syrjäyttäneen Habib Allah Kalakanin. Kapinan taustalla olivat olleet kuningas Aman Allah Khanin rajut uudistukset, joita Nadir toteutti huomattavasti maltillisemmin. Ulkovaltojen kuten Neuvostoliiton ja Britannian suhteen Nadirin Afganistan noudatti puolueettomuuspolitiikkaa. Joissakin piireissä brittiläismielisenä pidetty Nadir murhattiin marraskuussa 1933 ja valtaan nousi Nadirin poika Muhammad Zahir Šah.
Elämäkerta > Nuoruus

Muhammad Nadir Khan syntyi 9. huhtikuuta 1883 Brittiläisen Intian Dehradunissa. Nadir kuului Mosaheban-perheeseen ja Barzakai-klaaniin. Mosaheban-perheen kantaisä oli hallitsija Dust Muhammadin veli. Britit olivat karkottaneet hänen isoisänsä Afganistanista Intiaan vuonna 1879, mutta Muhammad Nadirin ollessa 18-vuotias hänen isoisänsä sai luvan emiiri 'Abd al-Rahmanila palata perheineen takaisin Afganistaniin. Perheen jäsenet saavuttivat tärkeitä asemia Afganistanin hovissa. Muhammad Nadir itse aloitti sotilasuran yleten kenraaliluutnantiksi vuonna 1912. Kuningas Aman Allah Khanin valtakauden alussa vuonna 1919 syttyi brittien vastainen kolmas afgaanisota, jonka aikana Nadir johti afgaanijoukkoja Kurramin laaksossa. Kurramissa afgaanien onnistui miltei vallata brittien hallussaan pitämä Thalin linnoitus. Lyhyen sodan saavutukset jäivät muuten pieniksi, mutta britit suostuivat sodan päättäneellä Rawalpindin sopimuksella antaa Afganistanin harjoittaa itsenäistä ulkopolitiikkaa. Sopimuksen allekirjoituspäivä 19. elokuuta tunnetaan nykyisin Afganistanin itsenäisyyspäivänä ja Muhammad Nadirin osallisuus teki hänestä sotasankarin. Sodan jälkeen Nadirista tuli Aman Allahin sotaministeri, mutta hänen välinsä hallitsijan kanssa huononivat myöhemmin. Nadir uskoi Aman Allahin ajamien uudistusten menevän liian pitkälle ja Aman Allah piti puolestaan Muhammad Nadiria vaarallisena etenkin, koska hänellä oli sodan aikana muodostunutta vaikutusvaltaa Afganistanin rajaseutujen heimojen parissa. Nadir joutui eroamaan marraskuussa 1923. Eronsa jälkeen hänet nimitettiin Afganistanin Ranskan lähettilääksi ja hän toimi virassaan marraskuuhun 1926. Nadir erosi virallisesti terveyssyistä myös lähettilään virastaan ja hän jäi Etelä-Ranskaan.
Elämäkerta > Hallitsijana

Afganistanissa Aman Allahin uudistukset nostattivat hallitsijan vastaisia kapinoita, joista vaarallisimmaksi osoittautui tadžikkipäällikkö Habib Allah Kalakanin kapina Kabulin pohjoispuolella tammikuussa 1929. Aman Allah pakeni luovuttaen kruunun veljelleen 'Inajat Allahille, mutta hän hallitsi vain muutaman päivän ennen kuin Kalakani pakotti hänetkin luopumaan kruunustaan. Uusi tadžikkitaustainen hallitsija ei ollut etenkään Afganistanin paštujen mieleen ja Nadir palasi vapaaehtoisesta maanpaostaan Ranskasta kuultuaan Kabulin valtauksesta. Hän saapui ensin Intiaan ja edelleen Afganistanin rajaseudulle, jossa hän alkoi koota laškar-joukkoja. Nadirilla oli huomattava maine afgaanisodan ajoilta, minkä lisäksi hänellä oli tukenaan viisi veljeä tai velipuoltaan, joilla oli kaikilla vaikutusvaltaa heimojen parissa. Nadirin joukot hyökkäsivät kohti Kabulia kesällä 1929 ja kaupunki kukistui elokuussa. Antautunut Kalakani teloitettiin ja Nadir Khan huudettiin kuninkaaksi nimellä Nadir Šah.
Hallitsijana Nadirin ensisijainen tavoite oli yhteiskuntarauhan ylläpitäminen. Elokuussa 1931 voimaan tullut perustuslaki pyrki lepyttelemään eri Afganistanin ryhmittymiä. Vanhoillisten ryhmien miellyttämiseksi sunnalaisesta islamista tehtiin valtionusko ja lakien edellytettiin olevan sopivia šarialain kanssa. Esimerkiksi alkoholista tuli näin laitonta. Monet heimot saivat puolestaan aiemmin menettämiään etuoikeuksiaan takaisin. Toisaalta myös uudistuksia ajaneilla ryhmittymillä oli vaikutusvaltaa etenkin pääkaupunki Kabulissa ja heitä varten perustuslakiin kuului esimerkiksi lehdistönvapaus. Eri ryhmien saamista myönnytyksistä huolimatta valta oli edelleen selvästi kuninkaan käsissä ja Nadir saattoi tehdä hienovaraisia, mutta uudistuksia. Vuonna 1931 avattiin Afganistanin keskuspankki ja Nadirin perustamasta Lääketieteellisestä oppilaitoksesta muodostui sittemmin Kabulin yliopisto. Lapsien oppivelvollisuus palautettiin, mutta maallisten koulujen ohella perinteiset uskonoppineiden koulut saivat jatkaa toimintaansa. Vanhoilliset huomioon ottaneet hienovaraisemmat uudistukset osoittautuivat kestävämmäksi, kuin Nadirin edeltäjien rajut ja nopeat uudistukset. Kuninkaan asemaa pönkitti myös Nadirin perustama keskushallintojohtoinen uusi armeija, jota käytettiin esimerkiksi ennen Kalakania tukeneiden tadžikkien kapinan kukistamiseksi vuonna 1930. Ulkopolitiikassa Nadir tasapainotteli brittien ja Neuvostoliiton välillä noudattaen tiukkaa puolueettomuuspolitiikkaa. Huhtikuussa 1930 Afganistanin puolelle paenneet uzbekkikapinalliset Neuvostoliitosta palautettiin ja tuki brittien puolella Durand-linjaa ajoittain kapinoiville heimoille lakkasi. Suurvaltadiplomatian ohella Afganistan solmi ystävyys- ja yhteistyösopimuksen Saudi-Arabian ja Irakin kanssa vuonna 1932.
Elämäkerta > Kuolema

Puolueettomuuspolitiikkaan liittyi myös pitkään harjoitetun brittiläisvastaisen retoriikan lakkauttaminen. Historiansa takia monet afgaanit olivat syvästi brittiläisvastaisia. Nadir oli kuitenkin päässyt valtaan brittien hiljaisella tuella ja hänen vihjailtiinkin olevan brittiläismielinen. Erityisen brittiläisvastaisena tunnettiin Mosheban-perheen kanssa kiistoissa ollut Čarki-perhe, joka lopulta järjesti kuninkaan murhan. Nadir kuoli 8. marraskuuta 1933 nuoren opiskelijan ammuttua häntä Kabulissa. Kuninkaan kuoleman jälkeen Afganistania uhkasi sisällissota, sillä Nadirilla ei ollut nimitettyä virallista seuraajaa. Kuolleen hallitsijan vaikutusvaltaisen veljien olisi ollut helppo asettua toisiaan vastaan, mutta lopulta yhteisellä päätöksellä valtaistuimelle nostettiin sittemmin lähes 40 vuotta Afganistania hallinnut Nadirin poika Muhammad Zahir Šah. Nadirin mausoleumi sijaitsee Tepe Maranjan kukkulalla Kabulissa.
Nahkakolo

| Nahkakolo> Svålhålet |
| --- | --- |

Alkuperäisteos
Kirjailija:  Mikael Niemi
Kieli:  ruotsi
Genre:  tieteiskirjallisuus, novellit
Julkaistu:  2004
Suomennos
Suomentaja:  Tuula Tuuva
Kustantaja:  Like
Julkaistu:  2004
Ulkoasu:  sidottu
Sivumäärä:  229
ISBN:  952-471-461-2
Löydä lisää kirjojaKirjallisuuden teemasivulta
Nahkakolo (ruots. Svålhålet) on Mikael Niemen vuonna 2004 julkaistu tieteiskirja. Teos koostuu useista erillisistä tarinoista, muun muassa Nahkakolosta. Kirjan mielikuvitukselliset tarinat ovat tyyliltään parodisia hieman Douglas Adamsin kirjojen tyyliin.
Aiheesta muualla

Rantanen, Kimmo: Maalaispoika avaruudessa Turun Sanomat.  30.11.2004.
Never Be the Same

Never Be the Same on englanninkielinen lause, joka tarkoittaa sitä kun henkilö tai kohde ei ole enää ikinä samanlainen. Se voi viitata myös seuraaviin;
Musiikki > Singlet

Never Be the Same, Camila Cabellon kappale vuodelta 2018.
Never Be the Same, Tritonalin kappale vuodelta 2019.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Never Be the Same”, voi hakea sivunnimihaulla, laajalla sivunnimihaulla tai tekstihaulla.
Michael Paré

| Michael Paré |
| --- | --- |
 Michael Paré vuonna 2008.
Henkilötiedot
Koko nimi:  Michael Kevin Paré
Syntynyt: 9. lokakuuta 1958 (ikä 66)  Brooklyn, New York
Ammatti:  näyttelijä
Puoliso:  Marjolein Booy
Näyttelijä
Taiteilijanimet:  Michael Pare
Aktiivisena:  1981–
Merkittävät roolit:  Tony Villicana (The Greatest American Hero) Eddie Wilson (Eddie and the Cruisers & Eddie Lives!) Tom Cody (Streets of Fire – liekehtivät kadut) David Herdeg (Tuhon kuilu) Felix Stone (Rangaistussiirtola Moon 44)
Palkinnot
 Stone Unicorn 2007 Teurastaja PollyGrind 2012 Road to Hell Action on Film 2016 Traded 
Aiheesta muualla
IMDb 
Elonet
Michael Kevin Paré (s. 9. lokakuuta 1958 Brooklyn, New York) on yhdysvaltalainen näyttelijä. Hänet palkittiin vuonna 2007 Esteponan kansainvälisen kauhu- ja fantasiaelokuvajuhlissa Stone Unicorn -palkinnolla elokuvasta Teurastaja.
Elämäkerta

Michael syntyi Brooklynissä lokakuussa 1958 ja hänen perheeseensä kuului kuusi siskoa ja kolme veljeä. Hänen isänsä Francis Paré kuoli leukemiaan Michaelin ollessa viisivuotias, minkä seurauksena hänen äitinsä joutui pitämään huolen suuresta perheestä. Michaelin isällä oli kanadanranskalaisia sukujuuria ja äidillään irlantilaisia sukujuuria. High schoolissa Paré oli hyvä urheilussa ja mukana koulunsa painijoukkueessa. Hän opiskeli ensin keittiömestariksi ravintolainstituutissa ja teki töitä hetken aikaa uudessa ammatissaan ennen siirtymistään malliksi. Sitä kautta Parén ura näyttelijänä sai alkunsa, kun roolittaja-agentti Joyce Selznick huomasi hänen lahjansa. Pian Paré opiskeli näyttelemistä Uta Hagenin alaisuudessa.
Elämäkerta > Näyttelijänä

Parén uran sai alkunsa vuonna 1981, kun hän esiintyi ensimmäisessä televisiosarjassaan The Greatest American Hero. Myöhemmin hän tuli tunnetuksi vuosina 1983 ja 1984 elokuvista Eddie and the Cruisers ja Streets of Fire – liekehtivät kadut.
Paré on uransa aikana esiintynyt enimmäkseen b-luokan elokuvissa. Hän teki myös ensimmäisen televisiosarjansa jälkeen muutamia esiintymisiä televisiosarjoissa 1980- ja 2000-luvuilla muun muassa poliisisarjassa Houston Knights ja tieteissarjassa Starhunter. Vuonna 1989 hän esiintyi Eddie and the Cruisersin jatko-osassa Eddie Lives! Omien sanojensa mukaan hän suostui jatko-osaan, koska se oli hänen menestynein elokuvansa. Häntä pyydettiin esiintymään Rankaisija-elokuvan päärooliin, mutta hän kieltäytyi roolista, joka meni sittemmin Dolph Lundgrenille. 1990-luvulla Paré esiintyi enimmäkseen suoraan videolle julkaistuissa tieteis- ja toimintaelokuvissa. Hänellä oli muun muassa päärooli Roland Emmerichin ohjaamassa elokuvassa Rangaistussiirtola Moon 44 (1990). Paré esiintyi myös pääosassa Michael Ironsiden kanssa elokuvassa Point of Impact (1993) ja Gary Buseyn kanssa elokuvassa Armoton ase (1994).
2000-luvulla Paré esiintyi enimmäkseen fantasia- ja kauhuelokuvissa. Hänellä oli myös päärooli toimintalokuvassa Direct Contact (2009), jossa hän esiintyi yhdessä Dolph Lundgrenin kanssa. Lisäksi Paré esiintyi neljässä Uwe Bollin ohjaamissa elokuvissa BloodRayne (2005), Teurastaja (2007), BloodRayne 2: Deliverance (2007) ja Far Cry (2008). Syyskuussa 2007 Paré palkittiin Teurastaja-elokuvasta Stone Unicorn -palkinnolla parhaana näyttelijänä Esteponan elokuvajuhlilla. Hänet palkittiin samassa tilaisuudessa myös Jury-palkinnolla elämäntyöstään fantasia- ja kauhuelokuvissa. Paré esiintyi myös Albert Pyunin ohjaamassa epävirallisessa Streets of Fire jatko-osassa Road to Hell.
2010-luvun Paré aloitti esiintymällä sivuroolissa Kevin Sorbon kanssa elokuvassa Tales of an Ancient Empire (2010). Sittemmin hänellä oli jälleen sivurooli Uwe Bollin ohjaamassa elokuvassa Bloodrayne: The Third Reich (2010). Lisäksi Paré esitti yksityisetsivää Matthew McConaugheyn ja Marisa Tomein tähdittämässä elokuvassa The Lincoln Lawyer – Oikeuden palvelija (2011). Paré vieraili myös House-televisiosarjan kahdeksannen tuotantokauden avausjaksossa. Vuoden 2012 aikana Paré esiintyi Tuhon kuilun uusintafilmatisoinnissa The Philadelphia Experiment, jonka tarina on nykyaikaistettu. Toisin kuin alkuperäisessä elokuvassa, Paré esiintyi tällä kertaa roiston roolissa. Lisäksi hän esiintyi yhdessä Steven Seagalin ja Steve Austinin kanssa vankilaan sijoittuvassa elokuvassa Maximum Conviction. Sittemmin elokuussa 2012 Road to Hell esitettiin uudelleen teatterissa PollyGrind-elokuvajuhlilla, joilla Paré palkittiin parhaana näyttelijänä.
Elämäkerta > Yksityiselämä

Paré on ollut kolme kertaa naimisissa ja hänellä on yksi lapsi nykyisen vaimonsa Marjolein kanssa. He ovat olleet naimisissa vuodesta 1992 lähtien.
Filmografia > Televisiosarjat

| Vuosi | TV-sarja | Rooli |
| --- | --- | --- |
| 1981–1983 | The Greatest American Hero | Tony Villicana |
| 1987–1988 | Houston Knights | Joey LaFiamma |
| 2000–2003 | Starhunter | Dante Montana |
| 2004 | Todistettavasti syyllinen | Randy Price |
| 2006 | South Beach | Charlie Evans |
| 2011 | Memphis Beat | Dave Hargrove |
| 2011 | House | Warden Delaire |
Aiheesta muualla

Fanisivu (Arkistoitu – Internet Archive)
Michael Paré Myspacessa (englanniksi)
NeverSeconds

NeverSeconds on kouluruokailuaiheinen ruokablogi, jonka perusti keväällä 2011 yhdeksänvuotias skotlantilainen koululainen Martha Payne. Blogissa julkaistaan kuvia ja arvioita kouluruoka-annoksista. Blogi tuli suosituksi, ja sinne on lähetetty kuvia eri puolilta maailmaa.
Blogi sai viestimissä julkisuutta erityisesti sen jälkeen, kun viranomaiset halusivat kieltää tyttöä kuvaamasta oman koulunsa ruoka-annoksia. Kiellosta noussut kohu sai kuitenkin viranomaiset perumaan päätöksen. Myös koulun ruoan tasoa nostettiin, ja hedelmien ja vihannesten mitätön määrä muutettiin vapaaksi. Kouluruokailun parantamisen hyväksi toiminut julkkiskokki Jamie Oliver on antanut Twitterissä tukensa blogille.
Suomalaisiakin kouluruoka-annoksia blogissa on ollut, ja Payne on ihastellut ruoan laatua ja varsinkin sitä, että ruoka on maksutonta.
Blogin avulla Payne on kerännyt rahaa Afrikan lapsille. 15. kesäkuuta 2012 päivätyssä bloggauksessa hän kertoo, että keittolan saamiseksi Malawiin on koossa 45 889,46 puntaa.
Aiheesta muualla

Neverseconds-blogi
Mosfilotí

| Mosfilotí Μοσφιλωτή |
| --- | --- |
 Mosfilotí
 Koordinaatit: 34°57′9″N, 33°25′50″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kyläyhdyskunta
Korkeus:  250 m
Väkiluku (2011):  1 365
Aikavyöhyke:  UTC+2
 – Kesäaika:  UTC+3
 
 mosfiloti.org 
Infobox OKVirheellinen NIMI-arvo: 
Mosfilotí (kreik. Μοσφιλωτή) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on 1 365 (2011).
Mosfilotín kylä sijaitsee Kyproksen sisäosissa noin 21 kilometriä länsiluoteeseen Lárnakasta ja noin 22 kilometriä etelään pääkaupunki Nikosiasta. Se on rakennettu noin 250 metrin korkeuteen merenpinnasta laskettuna. Mosfilotín nimi viittaa alueelle varsinkin aiemmin tyypilliseen etelänorapihlajaan (mosfiliá, Crataegus azarolus). Kylän kirkko on omistettu Pyhällä Marinalle (Agía Marína) eli Margareetalle.
Aiheesta muualla

Κοινοτικό Συμβούλιο Μοσφιλωτής. Kylän verkkosivut. (kreikaksi) (englanniksi)
Lárnakan alue
| --- | --- |
Kunnat (dímos):  Aradíppou · Athiénou · Dromolaxiá-Meneoú · Lárnaka · Léfkara · Livádia
Yhdyskunnat (koinótita):  Agía Ánna · Ágioi Vavatsiniás · Ágios Theódoros · Alaminós · Alethrikó · Anafotída · Anglisídes · Aplánta · Ársos · Avdelleró · Choirokoitía · Delíkipos · Kalavasós · Kaló Chorió · Káto Drys · Káto Léfkara · Kelliá · Kíti · Kivisíli · Klavdiá · Kofínou · Kórnos · Kósi · Lágeia · Marí · Maróni · Mazotós · Melíni · Meloúseia · Menógeia · Mosfilotí · Odoú · Orá · Ormídeia · Pérgamos · Perivólia · Petrofáni · Psematisménos · Psevdás · Pýla · Pyrgá · Skarínou · Softádes · Tersefánou · Tóchni · Tremetousiá · Troúlloi · Vavatsiniá · Vávla · Voróklini · Xylofágou · Xylotýmvou · Zýgi
Mustaa ei ole

| ”Mustaa ei ole” Absoluuttinen Nollapiste |
| --- | --- | --- |

Singlen tiedot
 Albumilta: Seitsemäs sinetti
 Äänitetty : Ruoveden autiopaikka
 Julkaistu: 25. huhtikuuta 2003
 Formaatti: CDS
 Tekijä(t): Liimatta & Lääkkölä (säv.) Liimatta (san.)
 Tuottaja(t): Absoluuttinen Nollapiste
 Tyylilaji: rock
 Kesto: 06.14
 Levy-yhtiö: Johanna Kustannus
Listasijoitukset
  12.
Absoluuttisen Nollapisteen muut singlet
| ”Pyhä Nynny” 2002 | ”Mustaa ei ole” 2003 | ”Täytyy muistaa (tapaus Foliosurmat)” 2003 |
Mustaa ei ole on Absoluuttisen Nollapisteen kappale ja järjestyksessään ensimmäinen single yhtyeen seitsemänneltä studioalbumilta Seitsemäs sinetti. Se julkaistiin 25. huhtikuuta 2003 levymerkillä Johanna Kustannus.
Kappale debytoi Suomen virallisen listan sijalla 12, ja se pysyi listalla yhteensä neljä viikkoa.
Kappaleet

Mustaa ei ole – 3.30 (säv. Liimatta, Lääkkölä, san. Liimatta)
030303 – 4.08 (säv. Otsala, Lääkkölä, Krutsin, Liimatta)
Ylioppilaat – 3.05 (säv. Liimatta, Lääkkölä, san. Liimatta)
Aiheesta muualla

Mustaa ei ole discogs.com -sivustolla
Never (kappale)

| ”Never” All the Luck in the World |
| --- | --- | --- |

Singlen tiedot
 Albumilta: All the Luck in the World
 Julkaistu: 14. kesäkuuta 2013
 Tyylilaji: alternative rock
 Kesto: 04.38
 Levy-yhtiö: Barfilm Records
Never on irlantilaisen vaihtoehtorock-yhtye All the Luck in the Worldin kappale heidän nimeä kantavalta albumilta. Sen julkaisi Barfilm Records yhtyeen uran ensimmäisenä singlenä 14. kesäkuuta 2013. Kappaletta on käytetty Trivagon Euroopan maissa käytössä olleessa televisiomainoksessa vuoden 2014 aikana. Kappaleeseen liittyvä musiikkivideo julkaistiin videopalvelu YouTubessa maaliskuussa 2012. Videolla yhtyeen porukka tekee automatkaa. Joulukuussa 2013 videota oli katsottu yhteensä 800 000 kertaa. Suuresta mainostus sekä videosuosiosta huolimatta kappale ei ole päässyt lainkaan listoille.
Kappalelista

Digitaalinen lataus
"Never" - 4:38